دوای نیوهڕۆی ئهمڕۆ ههینی هاژهكبارانی چهند ناوچهیهكی دیمهشقی پایتهختی سووریا كراوه و سهرچاوه رۆژنامهوانییهكان دهڵێن دهنگی چهندین تهقینهوه بیستراوه.
میدیاكانی سووریا بڵاویان كردهوه: دوای نیوهڕۆی ئهمڕۆ ههینی چهندان هاژهك ئاراستهی باشووری دیمهشقی پایتهخت كراوه و بههۆیهوه دهنگی تهقینهوه له ناوچهی سهیده زهینهب بیستراوه.
بڵاویشیان كردهوه: بهگوێرهی زانیارییه سهرهتاییهكان هاژهكهكان لهلایهن ئیسڕائیلهوه ئاراستهی دیمهشق كراوه.
ئاماژهیان بهوهش دا كه سوپای سووریا له رێگهی چهكی دژه ئاسمانییهوه رووبهڕووی هاژهكهكان بوونهتهوه و ههندێكیان پووچهڵ كردوونهتهوه.
لای خۆیهوه وهزارهتی بهرگریی سووریا بڵاوی كردهوه: دوای نیوهڕۆی ئهمڕۆ كاتژمێر 2:10 خولهك دوو درۆن ئاسمانی سووریایان بهزاندووه و درۆنهكانیش له ناوچهی جۆلانهوه ئاراستهكراون.
ئاماژهی بهوهش دا كه به چهكی دژه ئاسمانی ڕووبهڕووی بوونهتهوه و توانیویانه ههردوو درۆن بخهنه خوارهوه.